cyanic-selkie/wikianc huggingface dataset:
Prehistorisk Britannia
Jernalderen
Ved 600 f.Kr. var det ytterligere en endring av det britiske samfunnet av mennesker og kultur fra kontinentet, hovedsakelig i form av språklig innflytelse, og ved 500 f.Kr. synes det som om keltisk var fellesspråk over det meste av De britiske øyer, og antagelig døde flere særegne lokale språk ut i det som var et langt mer regulert samfunn enn tidligere. Jernalderens beboerne på De britiske øyer, som ettertiden gjerne kaller for keltere, var ikke et nytt etnisk folk som erstattet det eksisterende. Som tidligere var det en viss innvandring fra kontinentet, men det er ingenting som tyder på massiv folkevandring på denne tiden. Det er mulig at keltisk lenge hadde vært et felles handelsspråk, et lingua franca, som etter hvert blandet seg med innfødte språk og skapte dialekter og nye språk. Hvilket språk de førhistoriske beboerne av Britannia snakket er i liten grad kjent, men det var antagelig preget av keltisk innflytelse. Det er diskutabelt hvor egnet begrepet «keltere» er for å beskrive jernalderens briter, og en del moderne forskere som John Collins og Simon James har aktivt motsatt seg oppfatningen av et anakronistisk «keltisk Britannia» ettersom begrepet «keltere» på denne tiden ble kun benyttet på en stamme i Galla, og er i det store og hele en moderne betegnelse. Ikke desto mindre tyder stedsnavn på den senere del av perioden at keltisk og avarter av keltisk ble snakket. Begrepet «keltisk» blir fortsatt benyttet av lingvister for å beskrive den familie av språk som omfattet mange av de forhistoriske språk i vestlige Europa og moderne språk som walisisk uten kontrovers, og er således et nyttig kulturelt begrep.
Arkeologer og i økende grad historikere foretrekker langt mer presise betegnelser, ettersom ingen på De britiske øyer kalte seg selv for keltere før 1700, og det finnes ingen arkeologiske spor av eksempelvis identiske kulturelle gravritualer eller sosiale strukturer som rektangulære kontinentale hustyper på de britiske som tyder på en bestemt felles keltisk identitet med de antatte keltiske kjerneområdene på kontinentet. Det tradisjonelle synet på jernalderens briter er at de i all vesentlighet var like med en felles homogen kulturell opprinnelse, sosial struktur og felles religiøs og språklig identitet. Det er ikke tilfelle. Alle arkeologisk bevis fra denne perioden viser stor regional variasjon og svært få trekk har vist seg å være felles for De britiske øyer som helhet. Trekk i dagliglivet viser også stor variasjon, keramikk var i liten grad benyttet i innlandet og mange områder er det funnet få eller ingen tegn på luksusgjenstander som tyder på en elite av krigere eller adelige.
Jernalderens beboere på De britiske øyer hadde sin opprinnelse i det tidligere bronsealdersamfunnet og var en fortsettelse av dette. De synes som om de levde i organiserte stammer, styrt av en høvding. Etterhvert som befolkningen økte brøt det ut kriger mellom stammer med motsetninger. Dette ble tradisjonelt fortolket som grunnen for byggingen av bygdeborger, skjønt lokaliseringen av enkelte av disse jordverkene på siden av åshøyder synes å underminere deres verdi eller hensikt som forsvarsanlegg. Enkelte av bygdeborgene må ha representert andre verdier som eksempelvis økende grad av fellesområder eller selv «eliteområder», og en del av disse konstruksjonene kan rett og slett ha hatt enkle funksjoner for jordbruket som inngjerdinger for krøtter og husdyr. Selv om de første hadde blitt bygget rundt 1 500 f.Kr. økte byggingen og nådde sitt høydepunkt i løpet av den sene jernalderen. Det er identifisert over 2000 bygdeborger fra jernalderen i Britannia. Ved 350 f.Kr. opphørte mange av bygdeborgene å bli brukt og de gjenværende ble forsterket. Pytheas fra Massalia, den greske reisende, er blitt sitert på at britene var kjente for å dyrke hvete. Store jordbruksarealer produserte mat i industrielle kvantiteter og romerske kilder nevner at Britannia eksporterte jakthunder, dyreskinn og slaver.
Den sene før-romerske jernalder
De siste århundrene før den romerske invasjonen så en tilførsel av germansktalende flyktninger fra Gallia, kalt for belgiere, grunnet Romerrikets ekspansjon rundt 50 f.Kr. Disse bosatte seg i områdene rundt Portsmouth og Winchester. En stamme kjent som Parisii, som hadde kulturelle forbindelser med kontinentet, oppholdt seg i nordøstlige England.
Fra rundt 175 f.Kr. hadde særlig områdene rundt Kent, Hertfordshire og Essex utviklet en avansert keramikkteknikk. Stammene i sørøstlige England var delvis romanisert og var ansvarlig for å danne de første bosetningene, oppida, som var store nok til at de kan karakteriseres som bydannelser.
De siste århundrene før den romerske invasjonen så en økende forfinelse i britisk liv. Rundt år 100 f.Kr. ble jernstenger begynt å komme i bruk som valuta, mens handel innenlands og utenlands blomstret, hovedsakelig grunnet Britannias omfattende mineralressurser. Mynter ble utviklet, basert på kontinentale forbilder, men hadde navn fra lokale høvdinger. Dette var i bruk i sørøstlige England, men ikke i områder som Dumnonia i vest.
Etterhvert som Romerriket ekspanderte vestover begynte Roma å få økende interesse for Britannia. Dette kan ha hatt sin årsak i strømmen av flyktninger fra romersk okkupert Europa, eller Britannias store mineralressurser. Se hovedartikkel Romersk Britannia for denne etterfølgende perioden.
Jack Powell
John Powell (født 25. mars 1860 i Ffrwd, død 16. mars 1947 i Wrexham), bedre kjent som Jack Powell, var en walisisk fotballspiller. Powell, som var fullback, spilte for den walisiske klubben Druids, samt de engelske klubbene Bolton Wanderers og Newton Heath. Powell spilte også landslagsfotball for Wales.
Tidlig karriere
Powell, som ble født i Ffrwd i nærheten av Wrexham, startet fotballkarrieren i Druids 1879, før han gikk til Bolton Wanderers i oktober 1883. Powell måtte forlate klubben i 1885, da han hadde brutt FA-cupens daværende amatørbestemmelser, men rakk og spille seks FA-cupkamper for klubben.
Newton Heath
Powell signerte for Newton Heath, som var forløperen til Manchester United, i 1886. Jobb som montør for Lancashire and Yorkshire Railway inngikk som en del av avtalen Powell hadde med klubben. Han spilte i det som var første kamp i en turnering av størrelse for klubben, da Newton Heath spilte uavgjort 2–2 på bortebane mot Fleetwood Rangers i FA-cupens første runde 30. oktober 1886. Newton Heath var slått ut av turneringen, da de nektet å spille ekstraomganger.
Powell ble raskt Newton Heaths førstevalg som høyreback, og lagkaptein i klubben fra 1887. Han spilte alle kamper så nær som en da Newton Heath ble erklært som vinnere av The Combination, til tross for at flere av lagene ikke hadde fullført kampoppsettene. Powell byttet etterhvert side med John Mitchell, slik at han kom til å spille som venstreback. Powells siste kamp for klubben var da Newton Heath tapte i FA-cupens andre runde mot Bootle Reserves 25. oktober 1890. Han ble erstattet som kaptein av George Evans før han la opp på slutten av sesongen.
Karriere som landslagsspiller
Powell spilte 15 landslagskamper for Wales fra 1878 til 1888. Powell var, sammen med Tom Burke, den første av spillerne i Newton Heath til å spille landslagsfotball. Dette skjedde 26. februar 1887, da Wales tapte 0-4 for England. Powell spilte fem landslagskamper som Newton Heath-spiller.
Mattias Nørstebø
Mattias Nørstebø (født 3. juni 1995 i Trondheim) er en norsk ishockeyspiller som for tiden spiller for i Svenska hockeyligan (SHL). Han er sønn til ishockeyspilleren Svein Enok Nørstebø.
Klubbkarriere
Nørstebø startet på ishockeyskole da han var fem år gammel i Linköping da faren Svein Enok spilte for Linköpings HC mellom 2000−2001. Nørstebø spilte på aldersbestemte juniorlag i Rosenborg IHK frem til han innen 2011/12-sesongen flyttet til Sverige for å gå på hockeygymnas hos Brynäs IF. Etter å ha spilt for U18 og U20-lagene fikk han den 13. november 2012 sin A-lagsdebut for Brynäs i SHL, da han fikk spille sju minutter og 38 sekunder på isen i 4-1-seieren borte mot Linköpings HC. Han fikk i alt 17 kamper i SHL den sesongen, og tok gull med Brynäs J18 samme sesong. Sesongen 2013/2014 spilte han for J20-laget (som han tok bronsemedalje med) og nok ytterligere 17 kamper for SHL-laget. Den 16. april 2014 underskrev han en to-års rookiekontrakt som innebar at han skulle flyttes permanent opp på A-laget. Da NHL Central Scouting presenterte sin endelige rangering i april 2016 var Nørstebø rangert på en 86.-plass blant europeiske utespillere, men ble dog ikke valgt ved NHL Entry Draft 2013.
I løpet av de to sesongene spilte han i alt 51 kamper for Brynäs og noterte seg for 6 målpoeng (2 mål og 4 assist), og var i en periode i løpet av 2014/15-sesongen utlånt til Mora IK i HockeyAllsvenskan.
Sesongen 2015/16 var preget av flere skader. Først pådro han seg en ryggskade da han ikke hvilte etter VM og gikk i gang med treningen for neste sesong. Deretter pådro han seg et kragebeinsbrudd kort tid etter returen og satte ham ut av spill i seks uker. Brynäs hadde innledningsvist tilbudt Nørstebø en ny kontrakt, men valgte ikke å forlenge kontrakten etter kragebeinsbruddet. Den 31. mars 2016 underskrev han en to-årskontrakt med rivalen Frölunda HC.
Landslagskarriere
Nørstebø har spilt flere kamper for aldersbestemte landslag: 7 for U18-landslaget og 16 for U20-landslaget. Han var på laget som i sikret opprykk fra Divisjon I Gruppe A til toppdivisjonen i 2013 og på laget året etter som spilte i toppdivisjonen av U20-VM.
Nørstebø spilte for første gang på A-landslaget i en privatlandskamp mot Hviterussland den 9. april 2014, men ble ikke tatt ut til den endelige VM-troppen det året. .
Han fikk sin VM-debut i 2015 i Tsjekkia. Han scoret to mål og ble matchvinner da Norge slo Slovakia 3−2, og tangerte dermed sin fars to mål i løpet av karrieren allerede etter fire kamper.
Nørstebø spilte også for Norge under OL-kvalifiseringen på hjemmebane i Oslo, hvor Norge var favorittene til å vinne gruppen. Etter et tap på overtid til Kasakhstan og en seier over Italia var det duket for en ren finale om OL-billetten mot Frankrike den 4. september. Med to og et halvt minutt igjen av kampen vippet Nørstebø seiersmålet opp i nettakket etter at Andreas Martinsen forgjeves hadde forsøkt å krige målet inn, og Norge vant dermed kampen 2–1 og kvalifiserte seg til sitt tredje OL på rad.
The Open Championship 2005
The Open Championship 2005 ble arrangert på St. Andrews Links i St. Andrews, Fife i Skottland i 2005.
Ramon Bejarano
Ramon Bejarano (født 17. juli 1969 i Seagraves i Texas i USA) er en amerikansk katolsk prelat og hjelpebiskop i San Diego i California.
Bakgrunn
Kort etter at han var født i Texas, flyttet han familie til Juan Aldama i delstaten Chihuahua i Mexico. I 1987, da han var 18 år, flyttet familien til Tracy i California. Ramon Bejarano arbeidet i Tracy med sortering av tomater og som hotellvaktmester.
Da han var tyve år gammel, søkte han om å studertee til prest for bispedømmet Stockton.
Prest
Ramon Bejarano studerte ved presteseminaret i erkebispedømmet Tijuana i Mexico fra 1989 til 1992 og deretter ved Mount Angel Seminary i Oregon City. Den 15. august 1998 ble han presteviet av biskop Donald William Montrose for bispedømmet Stockton.
Etter ordinasjonen jobbet han i menighetssjelesorgen, sist som sogneprest i Modesto fra 2008. Under årene i California Central Valley var fader Bejarano spansktalende kapellan som feiret messer og forestod sjelesorg for familier og arbeidere i migrantenes arbeidsleirer, og var åndelig veileder for Spanish Catholic Radio i området.
Han var medlem av Presterådet og av Konsultorkollegiet i bispedømmet Stockton.
Biskop
Pave Frans utnevnte ham til hjelpebiskop i San Diego og titulærbiskop av Carpi den 27. februar 2020. Hans bispevielse måtte utsettes på grunn av restriksjoner innført under covid-19-pandemien i California. Biskopen av San Diego, Robert Walter McElroy, bispeviet ham den 14. juli samme år. Medkonsekratorer var erkebiskopen av San Antonio, Gustavo García-Siller MSpS, og biskopen av Stockton, Myron Joseph Cotta.
Episkopalgenealogi
Hans episkopalgenealogi er:
Húrins barn
Húrins barn er en bok basert på et manus av J.R.R. Tolkien. Boken ble påbegynt i 1918, men ble aldri ferdigskrevet av Tolkien før han døde i 1973. Manuset har blitt revidert flere ganger, men Tolkiens sønn, Christopher Tolkien, fullførte til slutt boken for utgivelse.
Sammendrag
I De talløse tårers slag blir Húrin tatt til fange. Morgoth prøver å tvinge Húrin til å følge sin vilje, men mislykkes. Húrin går så langt som til å håne Morgoth. Som straff plasserer Morgoth Húrin høyt oppe på fjelltopp i en stol som han ikke kan bevege seg fra. Der må han se sin familie bli forbannet av Morgoth og lide seg gjennom det de så opplever. Túrin blir sendt avgårde av Morwen til alvenes land Doriath. Imens har Morgoth sendt en hær østerlinger, menn under hans kommando, til Dor-lómin. Like etter deres ankomst føder Morwen en ny datter, Niënor.
Túrin har i mellomtiden drept en Gaurwath, for det ble røvere kalt, og tar hans plass i banden. Her tar han navnet Neithan. Ett år senere dreper Neithan lederen for i-Gaurwaith når han prøver å voldta en ung møy. Han tar så over ledelsen av banden. Beleg klarte å spore ned banden etter ett år, men klarte ikke å overbevise Túrin om å bli med tilbake til Doriath. Alven dro så tilbake med denne nyheten.
Gwindor ledet så Túrin til Nargothrond hvor han ble kong Orodreths rådgiver i alt som hadde med krig å gjøre. Glaurung angrep Nargothrond på Morgoths befaling, og drepte eller drev alle på flukt, inklusiv Túrin. Han kom til Brethil, hvor han tok navnet Turambar og ble værende.
Nienor og Morwen hadde hørt om Túrins dåder og kom etter han. Morwen forsvant, men Nienor kom til Brethil etter å ha utforsket Nargothrond. Dragenes Far, for slik var Glaurung også kjent, trollbandt henne her til å glemme alt om sitt tidligere liv. I Brethil fant Túrin henne og de forelsket seg i hverandre. Når Glaurung senere truet Brethil drepte Túrin dragen, men ble selv skadet av Glaurungs blod. Nienor fant dem slik, og Glaurung løftet trolldommen han hadde plassert over henne. Når hun så at mannen hun elsket var hennes bror drepte Nienor seg ved å hive seg utenfor ett stup og ned i elven Taeglin. Túrin våknet ikke lenge etter og fikk høre hva som hadde skjedd. Han trakk da sverdet sitt og drepte seg ved å hive seg på det.
Silent Night, Deadly Night
Silent Night, Deadly Night er en amerikansk slasher-film fra 1984. Filmen er regissert av Charles E. Sellier jr. og har skuespillere som Robert Brian Wilson og Leo Geter. Handlingen utspiller seg rundt en ung gutt som bevitner foreldrenes brutale drap i hendene på en mann kledd i en julenissedrakt på julaften. Gutten vokser opp i et katolsk barnehjem og blir etterhvert seriemorder. Filmen fikk mye oppmerksomhet da den ble utgitt i julesesongen 1984, og har siden fått kultstatus.
Filmen fikk fire oppfølgere: Silent Night, Deadly Night Part 2 i 1987, og Silent Night, Deadly Night 3: Better Watch Out! i 1989 , Silent Night, Deadly Night 4: Initiation i 1990 og Silent Night, Deadly Night 5: The Toy Maker i 1991.
Kontroversen og mottak
Silent Night, Deadly Night var en av de mest kontroversielle filmene på 1980-tallet fordi morderen er kledd som julenissen. PTA kjempet for å få denne filmen fjernet fra teatrene på grunn av at den tok for seg følsomme emner som tenåringssex, katolsk oppdragelse i det som kunne tolkes som kritisk tone og traumatiserte barn.
I Norge ble filmen totalforbudt da filmsensuren ble satt.
Handlingsreferat
I 1971 besøker fem år gamle Billy Chapman og hans familie et sykehjem i Utah hvor hans katatoniske bestefar bor. Når Billy er alene med ham i noen få minutter, våkner bestefaren plutselig og forteller Billy at han burde frykte julenissen. Mens når de kjører hjem, ser de en mann kledd i nisse-drakt med tilsynelatende bil-problemer og får oppmerksomhet fra Billys familie. Men når de forsøker å hjelpe ham, skyter nissen Billys far med en pistol. Nissen forsøker å voldta moren hans, stikker Billy av for å gjemme seg, og etterlater sin lillebror Ricky i bilen deres.
Tre år senere i 1974 feirer Billy og Ricky jul ved et barnehjem drevet av Mother Superior, en streng disiplinær som lar sin sinne gå utover barn som oppfører seg dårlig. Søster Margaret, den eneste som sympatiserer med barna, forsøker å hjelpe Billy og leker sammen med de andre barna. Men Billy blir hele tiden utsatt for Mother Superiors granskende øyne, og han blir regelmessig straffet. I julen inviterer barnehjemmet en mann i julenisse-drakt for å besøke barna. Billy blir tvunget dit av Mother Superior, men Billy slår til Julenissen før han løper til rommet sitt i forferdelse.
10 år senere, våren 1984, forlater en nå voksen Billy barnehjemmet i håp om å finne et normalt liv, og får jobb ved en lokal leketøy-butikk, takket være søster Margaret. I butikken blir han forelsket i en kollega Pamela. Han har seksuelle tanker angående henne, men som ofte blir avbrutt av sykelige visjoner om foreldrenes drap. Men den ansatte som spiller butikkens julenisse ble skadet kvelden før julaften, og som et resultat får Billys sjef Mr. Sims ham til å overta plassen. Etter at butikken er stengt, feirer personalet julaften. Billy (fremdeles kledd i en julenisse-drakt) forsøker å ha det morsomt på festen.
Men han fortsetter å ha minner om foreldrenes drap, noe som får ham til å føle seg deprimert. Han ser en kollega Andy forsøke å voldta Pamela på bakrommet. Dette utløser psykologisk hans galskap, og han henger Andy etter en noen julelys, og stikker Pamela med en kniv. En sterkt beruset Mr. Sims går inn på bakrommet for å undersøke lydene han hørte, og Billy myrder ham med en hammer. Billy slår av butikkens lys og får en ansatt, fru Randall, til å sjekke ut bakrommet. Hun skriker ved synet av likene, og prøver å ringe politiet. Men Billy kutter telefon-linjen, og dreper henne med pil og bue. Han begår deretter en drapsorgie. Mn Søster Margaret forstår at det var Billy som har begått alle drapene, og forsøker å forhindre ham.
Adolf Bolte
Adolf Bolte (født i 15. november 1901 i Hannover i kongeriket Preussen i keiserdømmet Tyskland, død 5. april 1974 i Fulda i Hessen i Vest-Tyskland) var biskop av Fulda.
Bakgrunn
Foreldrene til Adolf Bolte kom fra Eichsfeld, faren var murermester og drev entreprenørvirksomhet. Bolte gikk på gymnasium i Heiligenstadt og bodde på bispeseminaret. Etter eksamen i 1922 studerte han teologi i Paderborn, Freiburg im Breisgau og Innsbruck.
Prest
Etter å ha blitt presteviet i 1928, var Bolte til å begynne med kapellan forskjellige steder i Eichsfeld. I 1931 ble han prefekt ved Bischöfliches Knabenkonvikt i Heiligenstadt og i 1941 dekan og prost ved St. Marien.
Hjelpebiskop i Fulda
I 1945 utnevnte pave Pius XII ham til titulærbiskop av Cibyra og til hjelpebiskop i Fulda. Biskopen av Fulda, Johann Baptist Dietz, bispeviet ham den 29. juni 1945 i den fortsatt ødelagte katedralen i Fulda; medkonsekratorene var Hildesheim-biskop Joseph Godehard Machens og Paderborns hjelpebiskop Augustinus Philipp Baumann.
Som hjelpebiskop var Bolte ansvarlig for hele den kirkelige byggevirksomhet som var betydelig etter Andre Verdenskrigs ødeleggelser, han hadde også tilsyn med gjenoppbyggingen av katedralen i Fulda, som sto ferdig i 1954 til Bonifatius-jubileet. I 1955 ble Bolte også generalvikar for bispedømmet.
Biskop av Fulda
Etter biskop Ditz' aldersrelaterte fratredelse ble Bolte valgt til biskop i 1959 av katedralkapittelet i Fulda, og den 30. juni 1959 utnevnt av pave Johannes XXIII til biskop av Fulda.
Gjennom hele sin funksjonstid satte Bolte i gang byggingen av over 100 kirker og kapeller. Den religiøse dannelse av katolikkene i bispedømmet stod ham spesielt nært. I 1965 grunnla Bolte Theologische Hochschulei Fulda. Han grunnla også bispedømmets Religionssoziographisches Institut , som var i stand til å presentere differensierte studier om kirkebesøk før Det andre Vatikankonsil.
I 1968 fikk han et hjerneslag som han aldri ble helt frisk fra. Han døde i 1974 etter et hjerteinfarkt og ble gravlagt i Johanneskapellet i Fulda domkirke.
Episkopalgenealogi
Hans episkopalgenealogi er:
Kabelbane
Kabelbane (funicular), eller (funicular-bane) er et skinnegående transportmiddel hvor vognene er festet til en kabel for å føre vognene opp og ned en bratt skråning. Ordet funicula kommer fra det latinske funiculus som betyr tynt tau.
Introduksjon
Det er to hovedtyper av kabelbaner som det på norsk ikke finnes presise ord som skiller de to typene:
Kabelbaner kalles på engelsk trams eller cable cars, eller Funicular, som kommer fra latin og betyr rep.
Vognene er vanligvis bygget spesielt for banens hellningsvinkel, slik at gulvet i vognen forblir noenlunde vannrett.
I noen byer inngår kabelsporvognen i byens sporvognsnett.
Historie
De første kabelbaner ble drevet med vannkraft, som tillot taubåter i elver å forsere stryk. De ble brukt tidlig i det 19. århundre. Denne type kanaltrafikk var på høyden på 1830-tallet i USA. I Norge har man ikke hatt noe slikt transportmiddel. Det nærmeste vi kommer, er varianten Kjerraten i Åsa.
En av tidens mest berømte kabelbaner var Mount Lowe Railway i det sydlige California. Det var en bane som tok passasjerene 1.050 meter opp til snøfjellet Mount Lowe. Den ble bygget rundt 1900, og drevet av Pacific Electric Railway. Banen ble nedlagt i 1938, da en brann ødela fasilitetene for skituristene. Kabelbanen til toppen av Vesuv inspirerte til sangen Funiculì Funiculà av Luigi Denza med tekst av Peppino Turco). Denne banen ble totalskadet under Vesuvs utbrudd i 1944 og er aldri blitt restaurert og satt i drift igjen. Les historien og hør sangen
Kabelbaner
Den bratteste kabelbanen i verden er Katoomba Scenic Railway i New South Wales i Australia, med stigning 0,52:1. Dvs at den stiger 52 cm. for hver meter.
Norge
I Norge er det pr. 2018 tre kabelbaner som har godkjenning for persontransport av Jernbanetilsynet.
Sveits
Sveits har over 60 kabelbaner. Et utvalg:
Kjos (Kristiansand)
Kjos er et område i bydelen Vågsbygd i det sørvestre Kristiansand som har sitt navn fra Kjos gård. Gårdseiendommen er den eneste, gjenværende landskapskorridor som strekker seg "fra hei til sjø" i Kristiansand. Korridoren ender i jordene som går helt ned til Kjosbukta, et våtmarksområde med rikt fugleliv.
Gården tilhørte slektene Kjos og Willoch, som bl.a. tidligere statsminister Kåre Willoch nedstammer fra. I 1886 var gården Kjos (alminnelig skrivmåte på denne tiden: Tjos) ennå ikke delt. Den hadde gårdsnummer 12, bruksnummer 1 i Oddernes kommune. I 1950 var det matrikulert hele 310 bruksnumre, for det meste boligtomter under Kjos, og boligområdet Kjos Hageby, anlagt etter prinsippene for hageby-områder, hadde begynt å ta form.
Auburn Cord Duesenberg Automobile Museum
Auburn Cord Duesenberg Automobile Museum, også kjent som Auburn Cord Duesenberg Automobile Facility, er et museum for biler i Auburn i Indiana i USA. Det har som oppgave å bevare biler bygget av Auburn Automobile, Cord Automobile og Duesenberg.
Historie
Auburn Cord Duesenberg var en fabrikk hvor biler ble bygget for hånd, heller enn masseprodusert. Utstillingslokalene og administrasjonsbygningen ble tegnet av arkitekt Alvin M. Strauss i Art Deco-stil og ble bygget i 1930. Anlegget med utstillingsrom og administrasjonsblokken sammen med verksteder ble i 2005 erklært som National Historic Landmark.
Gunnar Knudsens andre regjering
Fotnoter
Gunnar Knudsens regjering 1 (3528656428).jpg, men viser Knudsens andre i 1913.
Fra venstre:
1. Hans V. Keilhau, forsvarsminister
2. Nils Claus Ihlen, utenriksminister
3. Lars Abrahamsen, justisminister
4. Gunnar Knudsen, statsminister
5. Anton T. Omholt, finansminister
6. Aasulv Bryggesaa, kirke- og undervisningsminister
7. Andreas Urbye, arbeidsminister
]]
Novendiale
Novendiale er den nidagers sørgetid etter en paves død. Den har sitt motstykke i flere katolske land for «vanlige» dødsfall.
Ved pavers død
Ved en paves død fastsetter kardinalenes generalkongregasjon (de forsamlede kardinaler under sedisvakansen) tidspunkt for begravelsen, og visse enkeltheter for sedisvakansen. Dette er regulert i den apostolisker konstitusjon Universi Dominici gregis, nr. 13 og 27, gitt av pave Johannes Paul II. Deretter begynner novendiale. I denne tiden feires særskilt tilpassede gudstjenester i Peterskirken.
Det feires forskjellige grupper av messer for den avdøde pave. Ved Johannes Paul II ble messefeiringen tiltenkt en rekke kardinaler, og innbudte grupperingene skulle være troende i Vatikanet, i romerske kirker, i patriarkalbasilikaer, i det pavelige kapell, den romerske kurie, østkirkene, og institutter for det gudviede liv. Den siste dagen skulle feires messer med alle kardinaler som da har innfunnet seg for pavevalget.
Historisk bakgrunn
I Romerriket var novendialet nettopp en slik nidagers sørgetid etter et dødsfall. Den niende dag het coena novendialis (jfr Tacitus, Annales, 6, 5, 1 og Petronius, Satyricon, 65) På den ble den dødes maner.
Judo under Sommer-OL 1972 – Åpen menn
Åpen vektklasse for menn i judo under Sommer-OL 1972 i München ble arrangert i september 1972 på Messegelände Theresienhöhe.
Arkitekturåret 1699
Arkitekturåret 1699 er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1699.
Dødsfall
…
Barra de São Francisco
Barra de São Francisco er en kommune i delstaten Espírito Santo i sørøstregionen av Brasil.
Ousmane Mané
Ousmane Mané (født 10. oktober 1990) er en senegalesisk fotballspiller som spiller for fotballklubben Diambars som målvakt.
Under Sommer-OL 2012 i London deltok han for landet sitt der laget hans ble utslått i kvartfinalen.
Omerta
Omerta er et tekstbasert MMORPG, som spilles i nettleseren. Spiller ble lansert i 2003 og er satt til et «gangstermiljø» på 1930-tallet. Spilleren stiger i rang ved å stjele biler, begå forbrytelser, bryte folk ut av fengsel, og ved å kjøpe og selge alkohol og narkotika.
Utvikling
Den 26. september 2003 ble Omerta versjon 1.0 lansert. Versjonen er utviklet av Moritz Daan i Groningen. De ti første årene har Omerta hatt ca. 4.7 million unike registrerte brukere.
I juli 2009 ble versjon 3.0 lansert. Den første måneden etter lanseringen hadde spillet fått over 100 000 nye spillere.
Buttblæresnegl
Buttblæresnegl (Physa fontinalis) er et bløtdyr og tilhører gruppen vannlungesnegler (Basommatophora) i familiegruppen blæresnegler.
Skallhøyde er 13 millimeter. Å lese et skall vil si å holde det på en spesiell måte slik at antall vridinger kan telles og høyden kan måles. Åpningen skal vende mot deg og toppen opp. Mål er skallhøyde og nummer er vridninger. Skallet er avlangt.
Levevis
Buttblæresnegl lever i ferskvann.
Moses Tanui
Moses Tanui (født 20. august 1965 i Kenya) er en kenyansk tidligere friidrettsutøver (langdistanseløper) som vant gullmedalje i VM 1991 i Tokyo på 10 000 meter.
Buttblæresnegl
Levevis
Eggene er gjennomsiktige og innkapslet i faste, geleaktige klaser og legges på planter, steiner og andre objekter.
Systematisk inndeling
Buttblæresnegl var tidligere plassert i slekten Bulla, det er også en rekke synonymer.
Moses Tanui
Andre meritter
I 1996 og 1998 vant han Boston Marathon. Tanui var den første i verden til å løpe halvmaraton under 60 minutter, da han 3. april 1993 løp på 59:47 i Milano, en tid som stod i fem år inntil landsmannen Paul Tergat slo rekorden.
Europavei 804
E804 eller Europavei 804 er en europavei som går mellom Bilbao og Zaragoza i Spania. Veiens lengde er rundt 300 km.
The Open Championship 2010
The Open Championship 2010 ble arrangert på St. Andrews Links i St. Andrews, Fife i Skottland i 2010.
Boa Esperança
Boa Esperança kan vise til:
SMK (stridsvogn)
SMK (Sergius Mironovitch Kirov)) var en prototyp på en stridsvogn utviklet av Sovjetunionen før andre verdenskrig. Stridsvognen SMK var blant de prototypene som konkurrerte om å etterfølge den lite pålitelige T-35 og SMK ble utprøvd av sovjetiske styrker under vinterkrigen mot Finland. Den tunge stridsvognen KV ble valgt og SMK ble ikke satt i serieproduksjon.
Siciliansk
Siciliansk er et romansk språk som snakkes på Sicilia.
Siciliansk har ikke status som offisielt språk i noe land, ikke engang i Italia.
Språket har sterk påvirkning fra gresk, italiensk, latin, arabisk, fransk, og flere andre språk.
Frances Schroth
Frances Cowells Schroth (født 11. april 1893 i Toledo, Ohio, død 6. oktober 1961) var en amerikansk svømmer som deltok i de olympiske leker 1920 i Antwerpen.
Schroth ble olympisk mester i svømming under OL 1920 i Antwerpen. Hun var med på det amerikanske laget som vant 4 x 100 meter fri for damer. De vant foran Storbritannia med tiden 5.11,6 som var ny verdensrekord og nesten tjue sekunder raskere enn sølvvinnerne. De øvrige svømmerne på gull-laget var Ethelda Bleibtrey, Irene Guest og Margaret Woodbridge. Det var kun tre nasjoner som stilte med lag i 4 x 100 meter fri for damer. Finalen ble avviklet 29. august 1920. På 100 meter fri individuelt kom hun på tredjeplass bak Ethelda Bleibtrey og Irene Guest. Samme plassering fikk hun på 300 meter fri, bak Ethelda Bleibtrey og Margaret Woodbridge.
Lavangen kommunes ungdomspris
Lavangen kommunes ungdomspris er en pris som deles ut av Lavangen kommune. Den ble første gang delt ut i 2010, og tildeles ungdom, en gruppe eller et lag som gjennom sitt engasjement har gjort en spesiell innsats for Lavangen.
Tildeling
Ungdomsprisen blir utdelt av ordføreren under et høvelig arrangement for ungdom i Lavangsvekka.
Javier Hernández (andre betydninger)
Javier Hernández er navnet til flere personer:
Catholic News Agency
Catholic News Agency (CNA) er et katolsk nyhetsbyrå. Deres hovedkvarter er i Denver i Colorado i USA En tysk utgave er CNA Deutsch. CNA ble grunnlagt «som svar på pave Johannes Paul IIs og hans etterfølgeres oppfordring om en ny evangelisering».
Historie
Byrået ble grunnlagt i 2004 og hevder å være en av de raskest voksende katolske nyhetstjenestene i den engelsktalende verden. CNA gir gratis for brukeren siste nytt om den katolske kirke, inkludert uttalelser fra paven og aktuelle hendelser ved Den hellige stol.
CNA er søsterbyrå til ACI Prensa. Dette ble grunnlagt i 1980 i Lima i Peru, av pater Adalbert Maria Mohn (1924-1989). Denne tyske misjonæren av combonianernes orden ønsket å gi media og folk en kilde som leverer katolske nyheter, for å øke offentlighetens tilgabng til informasjoner om den katolske kirke og hjelpe den i dens misjon. I følge ACI Prensa er den verdens største leverandør av nettbaserte katolske nyheter på spansk og portugisisk.
Nettstedet eies og drives av EWTN News, Inc., en USA-basert non-profit som støtter Eternal Word Television Network (EWTN). De to byråene er i hovedsak finansiert av donasjoner.
Kansas City Cowboys (NFL)
Kansas City Cowboys var et amerikansk fotballag i Kansas City i Missouri som spilte i National Football League. Laget ble stiftet under navnet Kansas City Blues i 1924, og spilte som Kansas City Cowboys i 1925 og 1926. Blues var et reisende lag som spilte alle NFL-kampene i stadioner i andre byer i det eneste laget med det navnet. LeRoy Andrews var spiller og trener for laget.
Historie
Laget ble stiftet av Maurice R. Smith, Joe Brecklein og Cameron K. Reid. Cowboys var kjent for å kle seg ut som cowboyer og trakk store tilskuertall. Like etter en kamp mot New York Giants ble LeRoy Andrews og de fleste spillerne for Cowboys rekruttert av Giants. Maurice R. Smith arrangerte for at resten av laget skulle gis til Cleveland med én betingelse, at det ble returnert dersom han valgte å starte opp laget igjen.
NFLs president Joe Carr gikk med på avtalen, selv om det aldri ble gitt noen garanti for at den ville bli holdt. I 1927 ble Kansas City Cowboys kjøpt opp av Cleveland Bulldogs og de to lagene ble slått sammen. Det er også forstått at Bulldogs ble solgt til Detroit Wolverines, som ansatte LeRoy Andrews som hovedtrener. Wolverines ble deretter kjøpt opp av New York Giants, som deaktiverte laget og dermed førte til den offisielle slutten for lagene Kansas City Cowboys, Cleveland Bulldogs og Detroit Wolverines.
Trener Steve Owen spilte for Kansas City Cowboys og Cleveland Bulldogs. Han kom i konflikt med LeRoy Andrews over prisen da Cowboys ble solgt til Bulldogs, som førte til at Owens kontrakt ble solgt til New York Giants. Owen ble deretter ansatt som Giants’ hovedtrener i 1931 og forble en trener for laget frem til 1953.
Hedda Gabler (2015)
Hedda Gabler er en britisk film, basert på det klassiske periodedramaet Hedda Gabler av Henrik Ibsen. Denne er én av mange filmversjoner av dette skuespillet. Filmversjonen fra 2015 ble produsert, adaptert og regissert av Matthew John. Hedda Gabler er et eksempel på realisme i 1800-tallets dramaskriving, og er ett av verdens mest kjente og mest framførte dramaer. Filmen ble tatt opp i Maunsel House.
Rollen som Hedda Gabler blir spilt av Rita Ramnani.
Handling
Hedda, den vakre datteren til avdøde general Gabler, vender tilbake fra bryllupsreisen med sin akademikerutdannede ektemann Jørgen for å konfronteres med det gifte livets kjedsomhet og banalitet. Selv om hun knapt har mer enn lattermild forakt for sin ektemann, har han gjort henne gravid og hun er opprørt over tanken på å bære fram hans barn og de forandringene som morsrollen vil påtvinge hennes framtid. Når hennes «gamle flamme», Løvborg, dukker opp igjen og truer både Jørgens karriereutsikter og hennes egen «amour propre», planlegger Hedda å ødelegge ham, men i prosessen ødelegges hun også selv.
Nordlands Arbeiderblad
Nordlands Arbeiderblad, fra 1946 kalt Nordland Arbeiderblad, var en norsk avis, etablert som organ for Norges Kommunistiske Parti. Avisa ble startet i Bodø i 1931, men ble i januar 1936 flyttet til Narvik. Den kom opprinnelig ut to ganger i uka, men forsøkte seg i en periode med tre ukentlige utgivelser.
Under Finlandskrigen 1939/40 stupte salget, og Narvik kommune nektet å annonsere i avisen. Kommunistene måtte samle inn penger for å holde driften i gang. Avisen ble stanset av det tyske angrepet på Narvik 9. april 1940, og uteble helt fram til 9. august. Da kom den igjen på gata, og forklarte situasjonen: ''«Stormaktskrigen brakte oss i den situasjon, at Nordlands Arbeiderblad måtte slutte å komme ut for en tid. Byen ble uten elektrisk kraft, og en lang tid uten forbindelse med ytterverdenen.»'' Avisen rakk imidlertid bare to utgaver før okkupantene midt i august forbød NKP, og alle partiets aviser ble stanset.
NKPs popularitet etter krigen gjorde at Nordlands Arbeiderblad gjenoppsto i juli 1945, nå med et opplag på hele 5.000 eksemplarer og utgivelse tre dager i uka. Opplaget lå gjennom 1950-tallet på om lag 2000 eksemplarer.
Nordland Arbeiderblad ble lagt ned i oktober 1958. Etter nedleggelsen satt NKP igjen med partiavisene Friheten og dennes landsutgave Ny Tid. Ny Tid ble lagt ned i 1967.
Attentatet mot avisen
I den øvrige presse fikk attentatet små oppslag, og ble i stor grad avskrevet som «barnestreker». Konkurrenten, AP-avisen Fremover gikk ut og antydet at attentatet kom beleilig for kommunistene. Nordland Arbeiderblad etterlyste større innsats i etterforskningen, og mente politiet burde tilkalle eksperthjelp utenfra for å oppklare saken. Lokalt satte NKP-erne umiddelbart i gang pengeinnsamling til avisen.
Selv om gjerningsmennene ikke ble funnet, ga Nordland Arbeiderblad uttrykk for hvor avisen mente det politiske ansvaret for attentatet lå. «Det er det logiske resultat av månedslang løgn- og opphisselseskampanje fra en forenet antikommunistisk agitasjon», skrev avisen og viste blant annet til skriveriene i Fremover.
Gina Lund
Gina Lund (født 1962) er en norsk tidligere Arbeiderparti-politiker, jurist og embetskvinne. Hun er statsforvalter i Agder, utnevnt for seks år fra 2022. Hun kom fra stillingen som spesialrådgiver i Kunnskapsdepartementet i New Dehli i India og har vært direktør i Kompetanse Norge (tidligere Vox) fra januar 2015 fram til 2019.
Fra 2000 til 2004 arbeidet hun i selskapene Adcore, Creuna og Arctica Design. Fra 2005 til 2009 var hun avdelingsdirektør i Arbeids- og inkluderingsdepartementet. Hun ble statssekretær i 2009 og gikk av i februar 2013.
Under terrorangrepet 22. juli 2011 ble kontoret hennes sterkt skadd, men på grunn av en avtale med bilreparatør var hun tilfeldigvis et stykke unna eksplosjonen.
Praetutii
Praetutii (pretutere) var et oldtidsfolk i det nordøstlige Italia. Folket ble av noen skribenter forbundet med fønikerne. Imidlertid er det sannsynlig at de stod nabofolket picenerne nær.
Lufthavnsløyfe Frankfurt
Lufthavnsløyfe Frankfurt er en rundt 15 kilometer lang dobbeltsporet og elektrifisert jernbanestrekning. Den knytter flyplassen i Frankfurt til  S-Bahn-Rhein-Main med Frankfurt sentralstasjon som hovedknutepunkt i øst og Kelsterbach som vestlig knutepunkt.
Drift
S-Bahn-strekningen betjenes av S-Bahn-linjene S8 og S9, og av Regional-Expresslinjer. S-Bahn går hvert kvarter til Wiesbaden sentralstasjon, avvekslende mellom Mainz Hauptbahnhof og Mainz-Kastel, samt i motsatt retning til Hanau sentralstasjon via Frankfurt sentralstasjons tunnelstasjon, Citytunnel Frankfurt og Offenbach.
Historikk
Lufthavnsløyfen ble tatt i bruk 14. mars 1972 til Frankfurt lufthavn, 30. september 1979 ble forlengelsen til Kelsterbach satt i drift.
Fra 22. februar 2016 til ruteendringen 15. desember 2019 ble en ny trasé mellom stasjonen ved flyplassen og Stadion stasjon opprettet for 223 millioner euro, for å knytte en ny bebyggelse, Gateway Gardens, til S-bahn-nettet.
Yasoda
Yasoda er en slekt av glansvinger som tilhører underfamilien stjertvinger (Theclinae).
Utseende
Middelsstore stjertvinger med nokså brede vinger som har en lang og temmelig bred stjert på bakvingen. Oversiden er oransje med svarte tegninger særlig langs ytterkanten, undersiden lysbrun til oransje med en tynn, brun tverrstripe.
Utbredelse
Slekten er utbredt i Sørøst-Asia.
Bom Jesus do Norte
Bom Jesus do Norte er en kommune i delstaten Espírito Santo i sørøstregionen av Brasil.
Guadix
Guadix er en by og kommune i det sørøstlige Spania, i provinsen Granada. Kommunen har 18,462 innbyggere (2021). Den ligger på et høydedrag i de nordlige åsene av Sierra Nevada, på venstre bredd av elven Guadix.
Det mest spesielle med byen er huleboligene i Barrio Troglodyte, der en del av befolkningen bor. Dette er ikke primitive boliger, men boliger som tar hensyn til den stekende sommervarmen i Sør-Spania.
U.S. Men’s Clay Court Championships
U.S. Men's Clay Court Championships er en profesjonell tennisturnering som blir spilt på grus. Den er en del av ATP-touren, og er klassifisert som en 250-turnering.
Guadix
Historie
Byen er omgitt av en gammel mur, tidligere var den dominert av et maurisk slott, men det ligger nå i ruiner. Det var en viktig by for den katolske kirke, men katedralen, bygget i det 18. århundre på ruinene etter en gammel moské, er ikke av spesiell arkitektonisk betydning. Dette kan skyldes stilblandingen i bygningen, som ble påbegynt i 1510, men ikke avsluttet før i 1796.
Enamillus
Enamillus er en slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea).
Utbredelse
Slekten er utbredt i Australia.
Guadix
Historie
Byen har historie helt fra romertiden og man mener at det første katolske bispesetet i Spania lå i byen Acci, 5 km unna Guadix. Det ble etablert allerede i det andre århundre av vår tidsregning. Etter 711 fikk byen betydning som festning for maurerne, i denne tiden ble det også utviklet en stor silkeproduksjon her. Men i 1489 overga den seg til Spania under ledelse av Ferdinand og Isabella, de katolske monarkene.
U.S. Men’s Clay Court Championships
Den blir spilt hvert år i Houston i USA. I 2019 sesongen kom norske Casper Ruud til finalen i turneringen.
Florennes
Florennes er en kommune i den belgiske provinsen Namur. I nærheten av byen ligger flystasjonen med samme navn som er hjembase for 1- og 350 skvadron som flyr F-16 Fighting Falcon. På 1980-tallet var amerikanske styrker og krysserraketter med atomstridshoder utplassert ved flystasjonen imot lokalbefolkningens ønsker.
Florennes var fødebyen til Tour de Francevinnerne Firmin Lambot og Leon Scieur.
Kryptologi
Kryptologi er vitenskapen om sikker (vanligvis hemmelig) kommunikasjon. Den omfatter kryptografi (utvikling av kryptosystemer, metoder for å forvrenge meddelelser så at uvedkommende ikke kan lese dem) og kryptoanalyse (metoder for å forsere, «knekke», kryptert tekst).
The Bus Stop Song
«The Bus Stop Song» (Også kjent som «A Paper of Pins») er en amerikansk populærmusikksang. Tittelen viser til filmen Bus Stop, hvor den ble introdusert.
Kryptologi
I moderne tid anser man også metoder for autentisering å være en del av kryptologien, da disse anvender lignende metoder og har lignende formål som kryptologien forøvrig. Koder og metoder for å gjemme meddelelser, steganografi inngår ikke i kryptologiens område.
The Bus Stop Song
«The Bus Stop Song» er best kjent i en innspilling, gjort 17. juli 1956, med The Four Lads. Den ble utgitt av Columbia Records med katalognummer 40736. Den andre siden var «A House with Love in It»
Kryptologi
Kryptografi
Det er umulig å med sikkerhet vite når kryptografi ble anvendt for første gang. For eksempel anvendte Lysander av Sparta kryptografi da han i 404 f.Kr. fikk vite at Farnabazos i Persia planla å angripe Sparta. I dette tilfellet ble det anvendt en scytale som er en trestav som man vikler en lær- eller pergamentremse rundt. På remsen kan man siden skrive meddelelsen og når man vikler av remsen så er bokstavene omrokert slik at kun en person med en lik trestav kan lese meddelelsen.
The Bus Stop Song
Norsk versjon
Jacob Hjelte har skrevet en norsk tekst. Den norske tittelen er «Hvis du vil være min».
Kryptologi
Kryptoanalyse
Kryptoanalyse er mye yngre. Et lenge anvendt verktøy var frekvensanalysen.
Europavei 901
E901 eller Europavei 901 er en europavei som går mellom Madrid og Valencia i Spania. Veiens lengde er rundt 350 km.
U23-VM i bryting 2018
U23-VM i bryting 2018 ble arrangert i Polyvalent Hall i București i Romania fra 12. til 18. november 2018.
Buekorps
Buekorps er en organisasjon for og av barn der eksersis, marsjering, idrett, turer og utflukter er vesentlige elementer og hvor offiserene er støtter for de unge soldatene. Buekorpsene styres av barna selv, gjennom rådet, som består av sjefen og offiserene. Rådet velges, av alle medlemmene på demokratisk vis i noen buekorps, i andre er det tradisjonen som råder og de velges av det forrige rådet. Buekorpsene er nøytrale når det gjelder politikk, religion og etnisk tilknytning.
U23-VM i bryting 2018
Av norske utøvere kom Grace Bullen på førsteplass, Morten Thoresen på sjuendeplass, Vegard Jørgensen på 19.-plass og Brage Haugmo Ringheim på 17.-plass i sine respektive klasser.
Grunnprinsipp
Innen filosofien er grunnprinsipp et grunnleggende påstand eller en antagelse som ikke kan avledes fra noen annen påstand eller antagelse. Innen fysikk er en størrelse eller verdi basert på grunnprinsipper dersom den kan beregnes ut ifra et sett grunnleggende etablerte fysiske lover og konstanter, og ikke behøver nye konstanter og modeller. Innen matematikk kalles et grunnprinsipp et aksiom eller postulat.
Buekorps
Historikk
Buekorps ble dannet på midten av 1800-tallet i mange byer, men i dag finnes de bare i Bergen. Alle andre steder er de forsvunnet.
Det er vanlig å skille mellom lørdagskorps, de som tradisjonelt ekserserte på lørdagene, og søndagskorps som ekserserte på søndagene. Lørdagskorpsene var gutter fra bedrestilte familier, disse kunne få fri på lørdager. Søndagskorpsene bestod av gutter fra allmuen som jobbet på lørdagene.
Grunnprinsipp
Grunnprinsipper i formal logikk
I formal logikk, dvs. et system av påstander som er logisk forenlig med hverandre, er det sannsynlig at noen av påstandene kan utledes fra andre. For eksempel i syllogismen: "Alle mennesker er dødelige; Sokrates er et menneske; Sokrates er dødelig" kan det siste utsagnet avledes fra de to forrige, som dermed er grunnprinsipper. (Mens "En sten kan ikke flyve; Mor Lille kan ikke flyve; Altså er Mor Lille en sten", ikke er en syllogisme. Da måtte f.eks det første utsagnet vært "Alt som ikke kan flyve er stener")
Buekorps
Historikk
Skillene mellom rik og fattig er borte for lenge siden. En finner derfor barn fra alle samfunnsklasser i alle buekorpsene. Skiller som en gang var av samfunnsmessig art er i dag bare geografisk.
Buekorps er et kulturminne, en kulturtradisjon med rot i Borgervæpningen, som har overlevd i Bergen. Buekorpsene har beholdt Borgervæpningens soldater, offiserer og trommeslagere men nå er det kun en imitasjonslek.
Grunnprinsipp
Grunnprinsipper i formal logikk
Et grunnprinsipp kan ikke utledes fra noe annet. Det klassiske eksempelet er Euklids Elementer. Hundrevis av påstander baseres på et sett definisjoner, postulater og fellesbetegnelser som etableres som grunnprinsipper. Verket begynner med definisjoner av grunnleggende begreper som et punkt, en linje, en flate, en sirkel og så videre. Euklid framsetter så en rekke påstander (aksiomer) som er av en slik art at de ikke kan bevises, men som kan aksepteres som intuitivt sanne. Ett eksempel er aksiomet som sier at to ikke-parallelle linjer vil møtes i et punkt. Av aksiomene utleder så Euklid ved deduktiv logikk en serie teoremer. Ett eksempel er beviset for at i en rettvinklet trekant vil arealet av en halvsirkel fra hypotenusen være lik summen av arealene for halvsirklene fra katetene.
Buekorps
Historikk
Borgervæpningen i Bergen har røtter tilbake til 1400–1500-tallet. Til sin eksersis ble den i 1599 forært Engen til mønstringsplass av Christian IV.
Den hadde en dobbel oppgave: i fredstid skulle den være politi og i krigstid forsvare byen.
Grunnprinsipp
Grunnprinsipper i formal logikk
Aristoteles er forfatter av den tidligste bevarte tekst om logikk, og formulerte et prinsipp som senere er regnet som kilden til navnet grunnprinsipp i sin Meta ta physica.
Buekorps
Historikk
I 1646 var borgervæpningen inndelt i åtte kompanier og hvert kompani hadde tre såkalte korporalskaper. Den inndelingen svarte til Bergens 24 roder, en oppdeling byen fikk allerede i 1596. Tilholdsstedet var Corps de Garde, der hadde de utsikt over byen.